قاریشیق سیکللی الکتریک مرکزی یوخسا ترکیبی سیکل الکتریک مرکزی یا کوْمبینه سیکللی الکتریک مرکزی یا قاریشیق سیکللی الکتریک ایستانسیاسی ویا قاریشیق سیکللی الکتریک سانترالی (اینگیلیسجه: combined cycle power plant) - یاناجاغی قاز اولان و ایکی سیکل یا مرحله‌ده الکتریک انرژیسی (برق) تؤردن بیر صنعتی مرکزدیر. ایلک مرحله‌ده قاز توربینی واسیطه‌سییله بیر قاز توربینلی الکتریک مرکزی کیمی و ایکینجی مرحله‌ده قاز توربینیندن چیخان ایستی قازلار واسیطه‌سییله بیر ایستیلیک الکتریک مرکزی کیمی الکتریک انرژیسی تؤرنیر. قاریشیق سیکللی الکتریک مرکزی عۆمومیّتده الکتریک شبکه‌سینه باغلانیر و ایکی ویا ایکیدن چوخ الکتریک ژنراتورو احتیوا ائدیر.